cyanic-selkie/wikianc huggingface dataset:
Bergen festning
Opprettelse og oppbygging
De indre befestningene med Kvarven fort stod ferdigstilt i 1899 to batterier ett med tre 21 cm L/45 St. Chamond med skuddvidde 13000 m, og samt ett haubitserbatteri med to 24 cm st. Chamond skuddvidde 7000 m. Et torpedobatteri på Kvarven var også på plass i 1902. Sandviksfjellet satt opp med to 24 cm St. Chamond haubitser. På Hellen var det satt opp tre 21 cm St. Chamond med skuddvidde 13000 m.
De ytre befestningene bestod av minefelt og bestrykningsbatteri.
Første verdenskrig
Festningen ble mobilisert 1. august 1914 etter utbruddet av første verdenskrig. I 1916 ble to 6,5 cm kanoner flyttet fra Sandviken til Færøy. Også på Lerøy ble det utplassert to 6,5 cm kanoner for bevoktning av minefeltet som ble lagt ut.
Mellomkrigstiden
Festningen lå innenfor Bergen krigshavn. Fra 1. juli 1934 ble festningen en del av kystartilleriet og lagt inn under sjøforsvaret. I 1935 startet planleggingen av framskytingen for festningen. I 1938 ble festningen utstyrt med 7,92 mm Coltmitraljøser som også skulle brukes som luftvern. Fra 1. juli 1939 ble det oppsatt en garnisonsavdeling som sikkerhetsvakt ved festningen. Et nytt fort, Skjellanger fort på Holsnøy ble påbegynt i 1939. .
Følgene var festninskommandanter i mellomkrigstiden:
Nøytralitetsvernet 1939-1940
Under sjøforsvarets nøytralitetsvern i 1939-1940 ble festningen oppsatt. Festningen dekket Bergen krigshavn. Som en følge av dette ble utenlandske krigskip nektet å passere krigshavnen. Som nærforsvar og sikring mot angrep fra landsiden ble det satt opp ett landvernskompani i september, men dette ble trukket tilbake 25. september.
Angrepet på Bergen i 1940
Klokken 01.30 den 9. april ble det rapportert fremmede krigsskip på vei inn Korsfjorden. Fartøyene var den tyske Gruppe 3 i Operasjon Weserübung. Lerøy fort åpnet ild mot skipene med sine 6,5 cm kanoner klokken 02.00.
Krysseren «Königsberg» anløp indre befestning senere en resten av angrepsstyrken. Kvarven fort sitt 21 cm batteri løsnet flere skudd mot «Königsberg» og fikk tre treffere som skadet fartøyet. «Königsberg» åpnet ild mot fortet og en av 21 cm kanonene ble satt ut av funksjon. På Hellen fort ble 5 mann drept da fortet ble bombet av tyske fly og en mann ble drept av mitraljøseild fra flyene. Under trefningen ved minemagasinet i Hestviken ble to mann drept, begge ble skutt av egne tropper.
Indre festning ble overgitt den 9. april klokken 06.20, mens Hellen fort kjempet videre og overgav seg først klokken 07.35. Fortene i ytre festning ble evakuert i dagene mellom 16. april til 3. mai. Herdla fort ble først demobilisert den 3. mai, dagen etter at styrkene i Sør-Norge kapitulerte.
Etterkrigstid og nedleggelse
En del tidligere tyske fort som Buarøy (Visterøy) og Korsnes ble innlemmet i festningen etter andre verdenskrig.
Festningen ble nedlagt i 1961.
Gjert Lindebrække
Gjert Lindebrække (født 1879 i Ulvik, død 1960) var en norsk embetsmann.
Margot Heinemann
Margot Claire Heinemann (født 18. november 1913, død 10. juni 1992) var en britisk marxistisk forfatter, politiker, dramaforsker, og ledende medlem av det britiske kommunistparti (CPGB).
Gjert Lindebrække
Lindebrække var gift med sangerinnen Ida Bessesen Lie og ble far til Høyre-politiker Sjur Lindebrække og motstandskvinne Ida Nikoline «Tikken» Lie Lindebrække (gift med motstandsmann Max Manus).
Margot Heinemann
Liv og virke
Heinemann gikk inn i kommunistpartiet i 1934 på grunn av partiets aktive opposisjon til den britiske fascistunionen. Hun var kjæreste med poeten John Cornford mens hun var student ved Universitetet i Cambridge. Historikeren Eric Hobsbawm, som også var der ved samme tidsrom, skrev at «hun hadde antagelig større innflytelse på meg enn noen annen person jeg har kjent.»
Hun hadde sin utdannelse ved Roedean School og King Alfred School i London, og hun studerte engelsk språk og litteratur ved Newnham College ved University of Cambridge fra 1931 hvor fikk en BA av første klasse. Etter Cambridge underviste 14 år gamle piker ved Cadbury's Continuation School i Bourneville på daglig fritak fra den lokale sjokeladefabrikken. I kommunistpartiet arbeidet hun i Arbeidernes forskningsdepartement (Labour Research Department) fra 1937.
I 1950 lot hun seg stille som kommunistenes kandidat for parlamentsvalget i valgkretsen Vauxhall (en del av distriktet Lambeth i London), men uten reell sjanse for å vinne, og trakk kun noe over 500 av stemmene.
Hun fødte en pike, Jane, i 1953. Faren var John Desmond Bernal, britisk fysiker og oppfinner, og professor i fysikk ved Universitetet i London.
Gjennom hele 1940-tallet bidro Heinemann aktivt til kommunistpressen, mot slutten av tiåret arbeidet hun fulltid som forsker og taleskriver for generalsekretæren. Hun satt også i redaksjonen for partiets intellektuelle tidsskrift Modern Quarterly (1945–1953), og redigerte ukeavisen World News and Views fra 1949 til 1951, og dets litterære bilag Daylight (1952–1953), som fremmet forfatterskap av og om arbeiderklassen.
I 1959 gjenopptok hun lærerjobben ved å undervise ved pikeskolen i Camden og deretter Goldsmith's College (Universitetet i London) i tiden 1965-1977. I 1976 ble gjort til fellow av New Hall ved Universitetet i Cambridge. Hun underviste fortsatt ved New Hall fram til 1989 og var trofast med kommunistpartiet inntil det ble oppløst i 1991. Foruten sine mange skrifter og utgivelser, skrev hun en roman i 1960, The Adventurers. Hun skrev også dikt, de første publisert i John Lehmanns tidskrift New Writing høsten 1937.
«Heinemann tilhørte en generasjon av britiske marxister hvor deres dannende år var under stridene mot krigen og fascistene den første halvdel av 1930-tallet. Lojal til Sovjetunionen (...). Konversjonen til kommunismen var en total forpliktelse, og oppofrelsen for saken kom før noen hensyn til egen karriere.»
Erik Hansen (arkitekt)
Erik Hansen (født 13. mai 1927 i Ribe, død 31. desember 2016 i København) var en dansk arkitekt som særlig gjorde seg bemerket internasjonalt med bygningsarkeologi. Hansen hadde et langt samarbeide med den franske arkeologiske skolen i Aten og dette medførte at han fikk oppdrag for UNESCO i flere land som rådgiver i forbindelse med restaureringen av monumenter på Verdensarvlisten.
Hansen var også leder av restaureringen av Marmorbroen i København i tiden 1978–1996.
Hansen ble tildelt Eckersbergmedaljen i og C.F. Hansen-medaljen i.
Warangal (distrikt)
Warangal (telugu: వరంగల్ జిల్లా, urdu: وارنگل ضلع ) er et distrikt i den indiske delstaten Telangana. Distriktets hovedstad er Warangal.
Næringslivet består hovedsakelig av produksjon og eksport av silke og bomull, og en del teppeveverier. Turismen går for det meste til tempeler som ble bygd på 1100-tallet.
Demografi
Ved folketellingen i 2011 var det 3,522,644 innbyggere i distriktet, mot 3,246,004 i 2001. Den urbane befolkningen utgjør 28,34 % av befolkningen.
Mandaler
I Telangana er mandal det tredje administrative nivået, under staten og distriktene. Warangal distrikt har 53 mandaler.
Per Eugen Kristiansen
Per Eugen Kristiansen (født 8. april 1969) er en norsk seiler fra Bekkestua som vant bronsemedalje i Paralympiske sommerleker 2012 i klassen Sonar sammen med Marie Solberg og Aleksander Wang-Hansen. Han har drevet med seiling fra han var 7 år gammel. I 1994 ble han skadet i en klatreulykke og har siden vært avhengig av rullestol. Ni måneder senere var han aktiv som seiler igjen. I 1998 ble det avertert etter en handikappet seiler til å være med i konkurranser, og fra da av har han vært en aktiv regattaseiler. I januar 2012 vant han VM i seiling i Florida.
I 1993 ble Kristiansen cand.scient. i organisk kjemi ved Universitetet i Oslo. 22. oktober 1999 tok han doktorgraden og fra 2000 til 2002 hadde han postdoktorstilling ved Washington State University. Fra 2002 til 2005 hadde han tilsvarende stilling ved Universitetet i Oslo, hvor han nå er senioringeniør ved Seksjon for biokjemi og molekylærbiologi ved Institutt for biovitenskap.
RNA-basert vaksine
RNA-basert vaksine er en vaksine utviklet fra RNA, nærmere bestemt mRNA. Den er tatt i bruk som en av flere typer Covid-19-vaksiner.
Vaksinen virker gjennom genetisk kode. Vaksinen instruerer kroppen til å lage små deler av viruset. Så utvikles antistoffer mot viruset som forårsaker sykdommen. Vaksinen gjør at kroppen utvikler immunitet ved hjelp av en ekspresjonsvektor, som for eksempel lipide nanopartikler.
Det fungerer omtrent på samme måte som DNA-baserte vaksiner. RNA er enkelt forklart kroppens midlertidige «arbeidskopi» av DNA. Også denne typen vaksine er basert på at kroppen selv lager virus-deler som trigger immunforsvaret.
Modernas vaksine mRNA-1273 ble godkjent i EU og i Norge 6. januar 2021.
Fallout: Brotherhood of Steel
Fallout: Brotherhood of Steel er et action-rollespill i Fallout-serien som kom ut i 2004 til PlayStation 2 og Xbox.
Burnout Crash!
Burnout Crash! er et racerspill i Burnout-serien. Det kom ut i 2011. Det ble gitt ut til iOS, PlayStation 3 og Xbox 360. Det ble utviklet av Criterion Games og gitt ut av Electronic Arts.
Justin Paul
Justin Paul (født 3. januar 1985 i St. Louis i Missouri) er en amerikansk teaterkomponist og låtskriver. Han er mest kjent for arbeidet sitt med tidligere skolekamerat Benj Pasek, som han kjenner fra University of Michigan.
Karriere
Pasek og Paul har blant annet skrevet sangtekstene til filmmusikalen La La Land (2016). Filmen er regissert og skrevet av Damien Chazelle og har Emma Stone og Ryan Gosling i hovedrollene. La La Land hadde premiere under den 73. filmfestivalen i Venezia 31. august 2016. Duoen har vunnet en Critics' Choice Movie Award og en Golden Globe for tekstarbeidet på sangen «City of Stars». De ble også nominert til Oscar for beste sang to ganger under den 89. Oscar-utdelingen for både «Audition (The Fools Who Dream)» og «City of Stars». De delte prisene og nominasjonene med filmkomponist Justin Hurwitz.
Sicafodia
Sicafodia er en slekt av krepsdyr i Sicafodiidae-familien innenfor den relativt store og artsrike underordenen Gammaridea av amfipoder. Gruppens arter er alle bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Gruppens taksonomi
Gruppen Gammaridea har gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Khammam (distrikt)
Khammam (telugu: ఖమ్మం జిల్లా, hindi: खम्मम जिले , urdu: کھمم ضلع ) er et distrikt i den indiske delstaten Telangana. Distriktets hovedstad er Khammam.
Demografi
Ved folketellingen i 2011 var det 2,798,214 innbyggere i distriktet, mot 2,578,927 i 2001. Den urbane befolkningen utgjør 23,43 % av befolkningen.
Barn i alderen 0 til 6 år utgjorde 9,56 % i 2011 mot 13,58 % i 2001. Antallet jenter i den alderen per tusen gutter er 958 i 2011 mot 971 i 2001.
Mandaler
I Telangana er mandal det tredje administrative nivået, under staten og distriktene. Khammam distrikt har 46 mandaler.
LPGA-touren 2021
LPGA-touren 2021 var en serie golfturneringer arrangert av LPGA. Sesongen startet i Florida 21. januar og ble avsluttet i november i Naples.
Kalender og resultater
Nummeret i parentes etter vinnerens navn, indikerer spillerens totale antall seiere i offisielle, individuelle arrangemnter på LPGA-touren, inkludert gjeldende arrangement. Turneringer og vinnerenavn i fet skrift indikerer LPGA majors.
Eksterne lenker
LPGAs offisielle nettsted
Alexander Godunov
Aleksandr Borisovitsj Godunov (russisk: Александр Борисович Годунов; født 28. november 1949 i Sakhalin, Sovjetunionen, død 18. mai 1995 i West Hollywood, California, USA) var en russisk-amerikansk ballettdanser ved Bolsjojteateret og filmskuespiller. I 1979 hoppet han av til USA. Mens han fortsatte å danse, begynte han også å jobbe som birolle i Hollywood-filmer. Han hadde flere små, men fremtredende roller i filmer som Vitne til mord og Die Hard.
William Meynard
William Meynard (født 11. juli 1987 i Marseille) er en fransk svømmer. Han vant en bronsemedalje på 100 m fri ved VM i svømming 2011 i Shanghai, med tiden 48,00 sekunder.
Dm8
Dm8 var et motorvogntogsett bygd av den finske jernbaneprodusenten Valmet for det statlige jernbaneselskapet VR i 1964–1965 som så langvarig tjeneste i de neste tretti årene fram til utrangeringen begynte. Den ble sluttført i 1987. I mellomtiden var trevognertogsettene på to motorvogn og en mellomvogn kjent for den finske opinionen som «Gulrøttene» (Porkkana) på grunn av sin fargesettingen med rødoransje farge med hvit bånd. Disse var en del av moderniseringen av den finske jernbanen idet de skulle gå over til dieseldrift og elektrisk drift fra dampdrift som inntil da var dominerende. De første tolv togsettene var etterfulgt av Dm9 som var også bygd med samme konstruksjon og design.
Fjellhamar stadion
Fjellhamar stadion er et av stadionene til Fjellhamar FK, som i tillegg disponerer Torshov kunstgress. Alle Fjellhamar FKs lag spiller vanligvis sine hjemmekamper på Fjellhamar stadion. Det har et dekke av kunstgress som ble ferdigstilt i 2006; tidligere var det grusdekke. Klubbhuset til Fjellhamar FK ligger i nær tilknytning til stadion, på den ene langsiden. Adressen er Haneborgveien 83.
Dm8
Historie
I slutten på 1950-årene besluttet jernbaneselskapsledelsen i den statlige VR å modernisere lokomotiv- og vognparken som for det mest besto av damplokomotiver og trekkvogner, og dermed vil ha nyere teknologi som dieselmaskineri og motorvognsett. I 1961–1962 sendte VR en ordre til jernbaneprodusenten Valmet om å bygge tolv nye togsett, disse ble levert tre år senere i 1964-65. Betegnelsen på de nye togsettene ble deretter Dm8 med nummerering 5001-5012 for motorvognene og 5501-5512 for mellomvognene. Valmet hadde oppbygd egne ekspertise på tidlige motorvogn som Dm3/Dm4 og Hr11, og kunne deretter leverte produkter som skulle fungere utmerket i tjeneste for de finske jernbanepersonell.
Dm8-togsettene fikk sin faste base i den finske hovedstaden Helsingfors, og ettersom disse kunne kobles sammen til et tog på to togsett hver på tre vogn, avløste disse lokomotivstrukkede ekspresstogene til byene Tammerfors, Vasa, Uleåborg, Jyväskylä, Kupio og Nyslott hvor disse gjorde suksess i trafikk med sin høy hastighet på opptil 140 km/t og behagelige reisekomfort for reisende. I 1972 ble Dm8-togene avløst av lokomotivstrukkede tog, og deretter flyttet til sekundære trafikk fra Åbo og Helsingfors til ulike byer deriblant Vasa, Pori og Nyslott, sammen med de nyere Dm9-togene som de kan samkjøres med. I 1980-årene ble det besluttet at togene skal utrangeres, og de siste togene ble kjørt for sist gang i 1987.
Ingen av Dm8-togsettene bevart for ettertiden. I forbindelse med utrangeringen ble 5003-5004 togsettet sendt til det finske jernbanemuseet i Hyvinge hvor det deretter var ble lagret i en togshall som viste seg å være i dårlig forfatning. Et takkollaps gjorde alvorlige skader på togsettet, som deretter måtte overføres til Hyvinge reparasjonsverksted, etter lang tids opphold uten å være beskyttet mot elementene var forfallet kommet så langt at det måtte hugges opp i 2008.
Konstruksjon
Det var mulig å koble opptil tre togsett inn i et tog, og Dm8 kunne samkjøres med nyere Dm9. I kontrast til Dm9 hadde Dm8 færre seter, bare 187 seter mot opprinnelige 232 seter for de første Dm9 togsettene. Som Dm9 hadde man også den samme motortypen, Isotta Frachini/Breda D19/SC12P hvis liknende typer også var benyttet som motor i den italienske halvøya.
Oscar Hedlund
Oscar Hedlund, pseudonymet Oscar III (født 1933, død 11. november 2001) var en svensk journalist og musikkskribent.
Norge under Paralympiske vinterleker 1994
Norge var vertsnasjon under i Paralympiske vinterleker 1994 på Lillehammer. Troppen tok til sammen 64 medaljer og kom dermed først i medaljestatistikken for lekene.
Diana Nuñez
Diana Maria Nuñez, (født 13. juli 1950 i San Antonio, Texas, USA), er en svensk vokalist og artist.
15. etappe av Vuelta a España 2017
15. etappe av Vuelta a España 2017 gikk fra Alcalá la Real til Sierra Nevada Ski Station 3. september 2017.
Miguel Ángel López vant sin andre etappeseier.
Islands (album)
Islands er det 11. albumet av Mike Oldfield, utgitt i 1987 av Virgin. Gjestevokalister på albumet er Anita Hegerland, Bonnie Tyler, Kevin Ayers og Jim Price. En annen sporliste og et annet omslag ble brukt til den amerikanske utgaven.
Plateomslag
Albumet som ble utgitt i Storbritannia hadde et plateomslag med en tropisk øy, og skjult i det omkringliggende havet er et stort antall håndformer. Håndbildene er basert på et stillbilde fra den videoen som ble utgitt samtidig med albumet; et par scener i videoen, som hovedsakelig ble filmet på Bali, viser en gruppe innfødte som utfører en ritualistisk dans som involverer vinkende bevegelser.
Albumet utgitt i USA hadde et helt annerledes plateomslag, det viser to kubeformer. Fotograferingen på baksiden av den amerikanske versjonen var av Jerry Uelsmann.
Sporliste
Alle spor er komponert av Mike Oldfield.
Podosirus
Podosirus er en slekt av Krepsdyr i Podosiridae-familien innenfor den relativt store og artsrike underordenen Gammaridea av amfipoder. Gruppens arter er alle bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Islands (album)
Produsenter
Albumet har det største antallet medprodusenter av alle Oldfields album, produsentene er Michael Cretu (senere berømt for  Enigma), Geoff Downes, Tom Newman, Simon Phillips, Alan Shacklock og Oldfield selv.
Musikkvideo
Islands ble også gitt ut som et VHS-videoalbum i full lengde. For hvert spor ble det laget og gitt ut en video, som ofte var mikset på en topp moderne måte (på den tiden). Dette ble utgitt som en del av videoen The Wind Chimes.
Podosirus
Familien har 1 slekt.
Islands (album)
Singler
Fire singler ble gitt ut fra albumet, hvorav to ble utgitt i 1987, «Islands» (som Mike & Bonnie) og «The Time Has Come», og to i 1988, «Flying Start» og «Magic Touch».
Podosirus
Gruppens taksonomi
Gruppen Gammaridea har gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Samspill (album)
Samspill er et musikkalbum med Frode Thingnæs og Kampen Janitsjarorkester, utgitt den 5. mai 2008.
Protein Sciences
Protein Sciences Corporation er et legemiddelselskap fra Connecticut i USA. Det holder til i Meriden i Connecticut. Selskapet utvikler og selger vaksiner, blant annet mot influensa. Protein Sciences er et av et fåtall selskaper som utvikler rekombinant vaksine som produseres i insektsceller med hjelp av genetisk modifiserte bakulovirus.
Kunståret 1835
Kunståret 1835 er en oversikt over hendelser, fødte og avdøde kunstnerpersonligheter i 1835.
16. etappe av Vuelta a España 2017
16. etappe av Vuelta a España 2017 var en tempoetappe fra Circuito de Navarra til Logroño 5. september 2017.
Chris Froome vant sin andre etappeseier.
Face to Face
Face to Face er den fjortende studioutgivelsen til den engelske progrock-gruppa Barclay James Harvest og ble gitt ut i slutten av januar 1987. Utgivelsen ble spilt inn ved John Lees' eget innspillingstudio Friarmere Studios i Delph i løpet av høsten 1986.
Utgivelsen så bruk av flere gjestemusikere i studio, blant annet var Kevin McAlea tilbake på keyboards sammen med Bias Boshell. Av nye gjestemusikere var keyboardist Paul Wickens (kjent fra sitt arbeid med Nik Kershaw og senere Paul McCartney) samt den produktive jazzsaksofonisten Dick Morrissey, kjent fra sitt arbeid med bandet If. Også Andrew Jackman kjent fra bandet The Syn og bror til produsent Gregg Jackman deltok med gitararrangement på låta «Guitar Blues».
Face to Face er regnet for å være en av bandets svakeste utgivelser av musikkritikere, og dette gjenspeiles også i anmeldelser, listeplasseringer og generelt lave salgstall. I Norge endte utgivelsen til slutt på en 14.-plass som beste plassering etter å ha tilbrakt tilsammen to uker på VG-lista. I Storbritannia endte utgivelsen til slutt på en 65.-plass som beste plassering etter å ha tilbrakt kun én uke på UK Albums Chart.
Sporliste
(Les Holroyd) (John Lees) (John Lees) (Les Holroyd) (John Lees) (Les Holroyd) (John Lees) (Les Holroyd) (Les Holroyd) (John Lees) (John Lees) (Les Holroyd)
Srikakulam (distrikt)
Demografi
Barn i alderen 0 til 6 år utgjorde 9,83 % i 2011 mot 13,24 % i 2001. Antallet jenter i den alderen per tusen gutter er 953 i 2011 mot 967 i 2001.
Mandaler
I Andhra Pradesh er mandal det tredje administrative nivået, under staten og distriktene. Srikakulam distrikt har 38 mandaler.
Dm3/Dm4
Dm3 og Dm4 var finskbygde motorvogner bygd av Valmet for det finske statlige jernbaneselskapet VR, som delte samme design og konstruksjon tross en rekke forskjeller. I 1949 startet prosjektet hos Valmet om å utvikle fram dieselhydrauliske motorvogner. Først ut var en serie på 10 motorvogner som ble levert i 1953-54 som Dm3, deretter en ny serie på 14 identiske, men forskjellige motorvogner som leveres i 1952-1954 som Dm4 til VR. I 1956-59 ble alle Dm3 ombygd inn i Dm4 standard.
Disse motorvognene som kunne kjøres i tog, ble tatt ut av tjeneste først i 1972.
Sture Nordin
Karl Sture Nordin (født 11. november 1933 i Östersund, død 11. oktober 2000 i Stockholm) var en svensk kontrabassspiller og jazzmusiker.
Nordin kom tidlig i kontakt med jazzmusikken og flyttet på 1950-tallet til Stockholm, der han var med i Putte Wickmans sekstett, etter å ha spilt en stund med Lars Gullins orkester. Sammen med pianisten Rune Öfwerman og trommisen Egil Johansen startet han senere en trio, som spilte på Nalen.
En av Sture Nordins siste spillinger var med en trekkspillsmusiker, Torvald Eckerhorn fra Undersåker, på en musikkveld på kafeen Djursten.
Nordin døde den 10. oktober 2000 av en hjerteattakk. Ray Brown og Oscar Pettiford skal ha vært hans forbilder.
Omsetningsrådet
Omsetningsrådet er et norsk statlig forvaltningsorgan under Landbruks- og matdepartementet som skal sørge for en effektiv regulering av markedet for ulike jordbruksprodukter til lavest mulig kostnad. Rådet forestår gjennomføringen av omsetningsloven, herunder forvaltning av innkomne avgiftsmidler og midler fra jordbruksavtalen.
Omsetningsrådets oppgaver er:
Landbruks- og matdepartementet kan omgjøre Omsetningsrådets vedtak dersom det er i strid med lov, forskrift eller gjeldende jordbruksavtale. Regjeringen kan omgjøre vedtak dersom det etter regjeringens vurdering er i strid med samfunnsinteresser.
Fra 2000 er sekretariatsfunksjonen for Omsetningsrådet lagt til Landbruksdirektoratet.
Medlemmer
Omsetningsrådet har elleve medlemmer som representerer staten, bondeorganisasjonene, samvirkebedriftene og ikke-samvirkebasert næringsmiddelindustri. Jordbruks- og samvirkerepresentantene har tilsammen flertall, noe som henger samnen med det økonomiske ansvaret for overproduksjon; overproduksjon krever tiltak som blir finansiert gjennom omsetningsavgift innkrevet fra bøndene.
Bjørg Tørresdal er leder for perioden 2020–2023.
Friidrett under Sommer-OL 2012 – 4 × 100 meter stafett menn
To av lagene som opprinnelig var på medaljeplass ved målpassering ble diskvalifisert. Canada ble diskvalifisert fordi de tråkket ut av banen (over linjen) i en sving, med det mistet de bronsen og USA ble i ettertid diskvalifisert fra sølvmedaljene fordi Tyson Gay ble tatt for bruk av doping.
Norge var ikke representert ved noen utøvere.
Rekorder
Den nye verdensrekorder på 4x100 meter menn er:
I tillegg til denne ble det satt nasjonale rekorder for: Nederland, Kina, Saint Kitts og Nevis, Australia og Polen (se tider i Resultater). Australia satte i tillegg ny Oseaniarekord.
Kvalifisering
Regler: de 3 første i hvert heat (Q) pluss de 2 raskeste tidene (q) kvalifiserer seg for finalen.
Finale
1 USA ble diskvalifisert etter at Tyson Gay ble tatt for bruk av doping. IOC omfordelte offisielt medaljene i 2015.
Canada ble diskvalifisert fordi de tråkket ut av banen (over linjen) i en sving, med det mistet de bronsen.
Sankt Mikkels kirke (Slagelse)
Sankt Mikkels kirke ligger på Mikkelsbjerget i Slagelse. Roskilde-krøniken beretter at roskildebispen Sven Nordmand (1074–88) oppførte en kirke på stedet og ved utgravinger har man funnet spor etter en tidligere stenkirke, som muligens har vært av travertin og hatt to tårn.
Den nåværende kirken er en treskipet basilika oppført i tegl. Den avsluttes mot øst av et høyt femsidet kor og sideskipene avsluttes med tresidede apsideliknende sidekapeller.
Kirken ble oppført på 1300-tallet; på en bue i søndre sideskip har man avdekket dateringen 1333 på en kalkmalt tekst hvor det står: ANNO DOMINI MCCCXXXIII COMPLETA EST HOC TESTUDO (Herrens år 1333 er denne hvelving fullført).
Tårnet er oppført på 1400-tallet og hadde tidligere et høyt pyramidespir, dette ble endret i forbindelse med en større restaurering 1873–1876.
Bjønnan (Molde)
Bjønnan er en gate i Molde kommune i Møre og Romsdal. Gaten starter i Glomstuveien og går nordover. Det er uklart hvorfor navnet har det den har. Det kan ha navn etter dyret bjørn, navnet Bjørn, eller bjørnebær.
Paris–Roubaix 2011
Paris–Roubaix 2011 ble arrangert 10. april 2011, og var den 109. utgaven av sykkelrittet Paris–Roubaix. Løpet gikk over totalt 27 strekk med brostein.
Sikorsky H-34
Sikorsky H-34 er et helikopter opprinnelig utviklet av Sikorsky for antiubåtkrigføring i U.S. Navy, men etter hvert også konstruert på lisens som Westland Wessex. Det ble produsert 2 108 eksemplarer mellom 1953 og 1970.
Bjønnan (Molde)
I gaten er det mest bolighus som er relativt nybygget. Gaten er en blindgate og ender rett over Kristianplassen.
Sikorsky H-34
Helikopteret gjorde tjeneste, primært i transportrollen, i alle verdensdeler ved 25 ulike lands væpnede styrker. Det så kamphandlinger i Algerie, Den dominikanske republikk, Nicaragua og over store deler av Sydøst-Asia. Andre oppgaver inkluderte redning av flomrammede, opphenting av astronauter, bekjempelse av skogbranner og befordring av presidenter.
H-34 var det siste helikopteret med stempelmotor i U.S. Marine Corps.
Paris–Roubaix 2011
Løpet ble vunnet av Johan Vansummeren som syklet for Garmin-Cervélo. Etter å ha forlatt sine "bruddkamerater" da det gjensto 15km kom han i ensom majestet inn til mål. Vansummeren, som vanligvis er en hjelperytter, fikk en av sine største (og en av sine foreløpig få) seire i karrieren. Laget Garmin-Cervélo tok en etterlengtet seier etter flere skuffende klassikerløp. Andreplassen tok Leopard Trek-rytteren Fabian Cancellara, tredjeplassen gikk til Maarten Tjallingii fra Rabobank. Thor Hushovd, som man før løpet hadde store forhåpninger til, måtte her nøye seg med en åttendeplass.
Lag
25 lag var invitert til å delta i rittet, alle 18 ProTeams og 8 åtte profesjonelle kontinentallag.
Sankt Mikkels kirke (Slagelse)
Tårnet har fire klokker; den eldste av dem er fra ca. 1350. Den største av klokkene revnet i 1648 i forbindelse med ringing da Christian IV døde, men ble reparert tre år senere.
Kirken har hatt et middelaldersk våpenhus mot syd og et Sankt Anna-kapell som ikke ble benyttet til kirkelige formål etter reformasjonen og på folkemunne ble det kalt «Brændevinsgangen». Våpenhus og kapell ble revet på begynnelsen av 1800-tallet. Kirken var utsatt for en kraftig restaurering i perioden 1873–76 hvor man bl.a. føyet til de to våpenhusene mot nord og syd samt sakristiet.
De spissbuede arkadene mellom hovedskip og sideskipene har gotisk profilering. Over arkadene ses spissbuede triforier som nå er tilmurt, men som tidligere har åpnet seg mot sideskipenes takrom.
Inventar
Store deler av kirkens tidligere inventar har gått tapt, dels ved den såkalte billedstormingen i 1533, i forbindelse med restaureringen i 1870-årene og en auksjon i 1874 hvor en rekke av kirkens eldste epitafier ble solgt.
Prekestolen fra 1614 har i feltene våpen for giverne Ebbe Munk og Sidsel Høg, samt relieffer med Isaks ofring, kobberslangen og korsfestelsen, oppstandelsen og Jonas kommer ut av hvalfisken samt Samson overvinner løven.
Den sekskantede døpefonten av tre med tilhørende fonthimmel er fra ca. 1610.
På korets sydvegg er det hengt opp et toppstykke fra et forsvunnet eketresskap fra 1400-tallet.
I kirken er det hengt opp et sandstensepitafium over Erik Knudsen (død 1652) og hustru, deres portretter ses i storfeltet.
Korets østvinduer fikk satt inn glassmosaikkvinduer i 1873, i 1903 utførte C.N. Overgaard de tre glassmalerier i de tre midtvinduene; Inntoget i Jerusalem, Korsfestelsen og Himmelfarten.
Kirkeskipene
Sankt Mikkels kirke har to votivskip. «Nordlyset» er en tremastet bark bygget av maler Ove Andersen fra Slagelse i 1993 – 1994 og hengt opp i kirken i desember 1994. I modellen er det lagt ned et brev og en 5 kr.
I tillegg til dette er det hengt opp en ikke-navngitt tremaster, sannsynligvis i 1860. På siden av skípet står det skrevet:
John Gilbert (filmklipper)
John Gilbert er en filmklipper som hovedsakelig arbeider i New Zealand. Gilbert klippet i underkant av 20 spillefilmer, samt TV-programmer og kortfilmer. Han ble nominert til flere bransjepriser for klippearbeidet på Peter Jacksons Ringenes herre: Ringens brorskap (2001), blant annet en British Academy Film Award (BAFTA-pris) og Oscar for beste filmklipp. Gilbert vant også en Satellite Award for klippingen.
Sankt Mikkels kirke (Slagelse)
Kirkeskipene
"Dette Skib er med Guds Hjælp bygget og skenket af mig, som er blind. Johannes Rasmussen. Smed. 1860"
Diverse
Nord for kirken står en fontene med Sankt Mikaels kamp mot dragen. Skulpturen er utført av Willie Wulff i 1933.
18. etappe av Vuelta a España 2017
18. etappe av Vuelta a España 2017 gikk fra Suances til Santo Toribio de Liébana 7. september 2017.
John Gilbert (filmklipper)
Gilberts første spillefilm som seriøs filmklipper var Crush (1992). Han vant en BAFTA-pris og ble nominert til sin andre Oscar for Mel Gibsons krigsfilm Hacksaw Ridge (2016). Han samarbeidet også med Gibson i den kommende dramafilmen The Professor and the Madman. Gilbert er for øvrig medlem av American Cinema Editors.
Filmografi som filmklipper (utvalg)
Regissør til hver film står nevnt i parentes.
18. etappe av Vuelta a España 2017
Sander Armée vant etappen.
The Beatles i Hamburg
The Beatles' turer til Hamburg var avgjørende i å forme The Beatles som band. Om perioden sa John Lennon at «Jeg er kanskje født i Liverpool, men jeg vokste opp i Hamburg». Harrison anså perioden som deres svennestykke i å spille live.
Det var til sammen fem reiser: Den første til Indra Club og Kaiserkeller varte fra 17. august til 30. november. Den andre foregikk på Top Ten Club fra 1. april til 1. juli 1961. De tre siste var på Star-Club,og foregikk fra 13. april til 31. mai, den 1. til 14. november og den siste 18.-31. desember 1962.
Første tur
The Beatles' første tur til Hamburg ble til etter at Allan Williams og Bruno Koschmider hadde avtalt det. Williams hadde blitt med Derry and The Seniors til London, der de skulle irettesette showmann og arrangør Larry Parnes som hadde kansellert en gig, men Williams ba dem ta med instrumentene. De spilte på The 2i's Coffee Bar, og Koschmider likte det han hørte. Han ville ha dem til Kaiserkeller, og trengte et band til Indra Club. Originalt skulle Rory Storm and the Hurricanes ta jobben, men de hadde en avtale med Butlin's feriekolonier, og back-up-bandet Gerry & The Pacemakers takket også nei.
Imidlertid krevde Koschmider et femmannsband, og siden The Beatles trengte en trommeslager. The Beatles besto da av tre gitarister, John Lennon, George Harrison og Paul McCartney, med Stuart Sutcliffe på bass. Den 6. august 1960 dro de på The Casbah Coffee Club, der de hørte eierens sønn, Pete Best spille trommer for The Blackjacks. Siden bandet var i oppløsning uansett, spurte de om han ville være med til Hamburg. Han prøvespilte den 12. august, og ble med.
The Beatles spilte sitt først oppdrag der fra 17. august til 3. oktober 1960. Den første dagen sov de i leiligheten til Koschmider, som ikke var der selv, men så sov de ved dametoalettet til Bambi Kino. Det var beskjeden vasking der, og hygienen var ikke god. Etter hvert ble det for mange klager på musikken fra kirken over gata, og bandet måtte flytte. Opplevelsene fra Indra Club var imidlertid at de måtte finne på noe for å underholde i mange timer, etter at de var vant til å spille i 20 minutter. Koschmider forlangte at de skulle lage show, og det ble Lennon som tok inititativet til det.
Den 4. oktober debuterte de på Kaiserkeller, der de spilte sammen med Rory Storm and The Hurricanes. Koschmider hadde mistet Tony Sheridan and The Jets, og trengte en erstatter. Rory Storm and the Hurricanes hadde et godt rykte som underholdere, og Williams advarte The Beatles om at de måtte skjerpe seg, fordi nå kom Rory and the Hurricanes.
Imidlertid ble det fort The Beatles som tok over. Med et stadig større repertoar av låter av blant andre Little Richard, Chuck Berry, Ray Charles og Gene Vincent, og med publikums deltakelse, ble de stadig mer populære. Etter hvert kom Tony Sheridan fra Top Ten Club og Rory Storm og Ringo Starr fra Rory Storm and The Hurricanes for å høre på dem. Gjestene inkluderte medlemmer av den organiserte kriminaliteten der, og de gikk gjerne åpenlyst med skytevåpen. Det var ofte bråk, gjerne fra engelske soldater, men kelnerne og bartenderne var dyktige til å slåss, og bråkmakerne ble ofte kastet ut.
Etter showet gikk gjerne Pete Best for seg selv mens de andre fire hang sammen, av og til med Ringo Starr. Etter hvert ble de også kjent med Astrid Kirchherr, Klaus Voormann og Jürgen Vollmer, tre tyske kunststudenter som likte musikken. Voormann hadde hørt dem ved en tilfeldighet, og snart ble de venner med bandet. Kirchherr ble særlig betatt av Stuart Sutcliffe, men tok godt vare på alle ved å ordne mat og vaskemuligheter til dem. Hun og Vollmer tok bilder av bandet.
The Beatles oppdaget etter hvert Top Ten Club, som de likte mye bedre. De prøvespilte der, og ble enige den 30. oktober om å komme til den nye klubben etter at kontrakten med Koschmider var over. Det ble oppdaget av Koschmider dagen etter, og han ble rasende og terminerte kontrakten med tre ukers virketid. Den 20. november ble det oppdaget at Harrison var under 18, og dermed ikke kunne jobbe. Han ble sendt hjem dagen etter, etter at han hadde hjulpet John Lennon med å lære gitardelene han selv spilte. Den 29. november ble Paul McCartney og Pete Best kastet ut av landet etter anklage om ildspåsettelse. Lennon ble til 10. desember, og Sutcliffe til januar.
Andre tur
Sutcliffe dro ned til Hamburg den 15. mars. Han og Kirchherr, som var hans forlovede, ordnet opp i papirarbeidet for å få ordnet det slik at The Beatles kunne dra tilbake til Hamburg. De andre dro ned den 27. mars. Konsertene på Top Ten Club varte fra 1. april til 1. juli 1961. Sovemulighetene var bedre. De sov i feltsenger, og toalettet ble rengjort av en eldre dame kalt «Mutti». De var nå på samme klubb som Tony Sheridan, og de samarbeidet mye. Der Astrid Kirchherr tok bilder av den i 1960, var det Vollmer som tok bilde av dem i 1961.
Oppholdet involverte mye krangling og uenighet. McCartney var misfornøyd med Sutcliffe og Sheridan, som ofte kom i håndgemeng, mente at Best var en elendig trommeslager som ofte ikke holdt samme takt med bena og hendene. Egget frem av Lennon, utfordret han Pete Best på grunn av Bests manglende evner. Best var godt trent og sterk, men Sheridan var mest vant til å slåss, og kampen endte uten en klar vinner. Også McCartney og Sutcliffe Sutcliffe sloss, men i motsetning til Sheridan og Best skjedde dette på scenen etter at McCartney hadde gått over streken med en kommentar og Sutcliffe slo. Etter dette var Sutcliffe så godt som ute. McCartney tok over som bassist. I begynnelsen lånte han bassen til Sutcliffe, noe som viser at det ikke var varige medn. Etter hvert kjøpte han sin egen bass, en Höfner 500/1. Sutcliffe ga Harrison forsterkeren han hadde kjøpt, og senere solgte han sin Hofner 333-bass til Voormann.
En av gangene de spilte, ble de oppdaget av den tyske komponisten og plateprodusenten Bert Kaempfert. Han ønsket å bruke dem som backingband for Tony Sheridan. Dette medførte at The Beatles, under navnet «The Beat Brothers», spilte inn «My Bonnie», «The Saints» og «Cry for a Shadow» den 22. juni 1961, de samme sangene den 23. juni og «Ain't She Sweet», «Take Out Some Insurance On Me, Baby» og «Nobody’s Child» den 24. juni. Sutcliffe var ikke med på denne innspillingen. Lydingeniøren Klaus Hinze mente at Best ikke holdt nivået, og Best ble fratatt stortromme og Tom-tom-tromme, og måtte greie seg med skarptromme og hi-hat. Singlen ble imidlertid ikke gitt ut før 23. oktober.
Tredje tur
Allerede da de spilte i Kaiserkeller, ble de godt kjent med utkaster Horst Fascher. Fascher var med på å starte Star-Club med Manfred Weissleder, en mann med et stort navn innen Hamburgs undergrunnsmiljø. Siden Fascher var en stor fan av The Beatles, var det via ham de fikk tilbudet. Den første gangen de skulle spille, var 13. april til 31. mai. Lennon, McCartney og Best dro den 11. mai, og ble møtt på flyplassen av Astrid Kirchherr, som fortalte dem at Sutcliffe døde dagen før. Harrison og Brian Epstein dro ned dagen etter.
Lennon valgte likevel å løse dette med humor, og på åpningsdagen kom han kledd som vaskekone som vasket og rev ned utstyret og vasket armhulene til McCartney og Harrison.
Højerup gamle kirke
Højerup gamle kirke ligger i Stevns kommune på Sjælland, rett ved Stevns Klint. Den er oppført ca. 1250–1300 av kalksten fra klinten.
Kirken ble stengt i 1910 fordi man fryktet den ville styrte i havet. Akkurat dette var hva som fant sted 16. mars 1928 da koret og deler av kirkegården raste ut.
Ut mot klinten har kirken blitt avstivet med en utsiktsbalkong hvor koret engang var.
Kirken er fredet.
NM i vektløfting 1955
Norgesmesterskapet i vektløfting 1955 ble arrangert i Oslo 20. mars. Arrangør var Oslo Atletklub. Bare menn deltok. Kongepokalen ble vunnet av Jørgen Barth-Jørgensen.
Trachylepis septemtaeniata
Trachylepis septemtaeniata er en stor skink med ganske kraftige lemmer, gyllen rygg, og små, svarte flekker i fire linjer. Den ble tidligere regnet som en underart av Trachylepis aurata. Utbredelsen omfatter Eritrea, Syria, Irak, sørlige Iran, nordøstre Saudi-Arabia, Bahrain, Qatar, De forente arabiske emirater og Oman. En avvikende form, som klassifiseres som underarten T. s. transcaucasica, forekommer i Armenia, Aserbajdsjan, nordlige og sentrale Iran, Turkmenistan og Afghanistan.
Landsteiners regel
Dette innebærer at en person som har antistoffer mot A-antigen, men ikke antistoffer mot B-antigen, har B-antigen, men ikke A-antigen (Blodgruppe B) og vice versa. En person som mangler antigen (blodgruppe 0) har både A- och B-antistoffer. Den som har blodgruppe AB og dermed både A- og B-antigen har ingen antistoffer.
Regelen er oppkalt etter den østerrikske Karl Landsteiner (1968-1943), som oppdaget AB0-systemet i 1900/1901.
Kvernafjorden
Kvernafjorden er en liten fjord nord for Flatøy i Alver kommune like vest for Knarvik. Fjorden ligger mellom Radfjorden, som er en del av samme fjordsystem, og Haglsundet, som går sørover til der Salhusfjorden møter Osterfjorden. Fjorden strekker seg 3,5 kilometer nordvestover til en linje mellom Radtangen på Radøy i nord og Skarpeneset i sør. Like øst for dette ligger Alverstraumen som går nordover til Alversund.
E39 krysser Haglsundet over den vel 600 meter lange Haglsundbrua.
Benj Pasek
Benj Pasek (født 9. juni 1985 i Philadelphia i Pennsylvania) er en amerikansk teaterkomponist og låtskriver. Han er mest kjent for arbeidet sitt med tidligere skolekamerat Justin Paul, som han kjenner fra University of Michigan.
Karriere
Pasek og Paul har blant annet skrevet sangtekstene til filmmusikalen La La Land (2016). Filmen er regissert og skrevet av Damien Chazelle og har Emma Stone og Ryan Gosling i hovedrollene. La La Land hadde premiere under den 73. filmfestivalen i Venezia 31. august 2016. Duoen har vunnet en Critics' Choice Movie Award og en Golden Globe for tekstarbeidet på sangen «City of Stars». De ble også nominert til Oscar for beste sang to ganger under den 89. Oscar-utdelingen for både «Audition (The Fools Who Dream)» og «City of Stars». De delte prisene og nominasjonene med filmkomponist Justin Hurwitz.
Pasek samarbeidet også med Paul om musikken og sangtekstene til Broadway-musikalen Dear Evan Hansen og filmmusikalen The Greatest Showman.
19. etappe av Vuelta a España 2017
19. etappe av Vuelta a España 2017 gikk fra Caso til Gijón 8. september 2017.
Thomas De Gendt vant etappen.
Bjørnstjerne Bjørnsons veg (Molde)
Bjørnstjerne Bjørnsons veg er en gate i Molde kommune i Møre og Romsdal. Gaten starter i Sandvegen og går nordvest og vestover. Gaten har fått navn etter Bjørnstjerne Bjørnson, som bodde i Molde fra 1844 til 1849. Hans første litterære produkt kom på trykk i Romsdals Budstikke i 1848, og het Frihedens Tale til Moldenserne.
I gaten finner man blant annet Molde sykehus (adresse i Parkvegen), og er en av de lengste gatene i Molde.
Magnetrører
En magnetrører er et apparat som brukes til å røre i væsker i glasskolber. Den ble patentert av amerikaneren Arthur Rosinger på begynnelsen av 1940-tallet.
Magnetrørere blir ofte anvendt i kjemi og biologi. De blir ofte foretrukket fremfor miksere med mekanisk overføring ettersom de er stillegående, effektive, og ikke har eksterne bevegelige deler som går i stykker eller slites. På grunn av størrelsen og utformingen er det lett å rengjøre og desinfisere magnetrøreren. Den trenger ikke smøremidler som kan forurense væsken det arbeides med, og den kan brukes i hermetisk lukkede systemer. Noen magnetrørere har også en varmeplate som kan varme væsken mens den røres.
Rørepinnen
Rørepinnen er en stavmagnet som blir plassert i væska, og som forårsaker omrøringen. Magneten er oftest dekket av teflon, og i noen tilfeller av glass. Glasstrukne rørepinner blir brukt i flytende alkalimetaller, bortsett fra i lut, som oppløser glass, og ammoniakk. Både teflon og glass er kjemisk passive, og vil ikke forurense eller reagere med blandingen de skal røre.
Rørepinnene finnes i mange forskjellige utforminger, men de fleste av dem har en forhøyning på midten som de balanserer og spinner på. De minste er noen få millimeter lange, og de største noen få centimeter. For å fiske rørepinnen opp av væsken bruker man «magnetplukker», en annen magnet som gjerne kan brukes fra utsiden av glasskolben og som gjerne kan være festet i enden av en liten stang.
Alan Wake
Alan Wake er et action-eventyrvideospill til Xbox 360 og Windows. Det kom ut i 2010 til Xbox 360 og 2012 til Windows.
En nyversjon, Alan Wake Remastered, kom ut til PlayStation 4, PlayStation 5, Xbox One, Xbox Series X og Series S i 2021. Den kom ut til Nintendo Switch i 2022.
Wang Jianlin
Wang Jianlin (kinesisk: 王健林; pinyin: Wáng Jiànlín; født 1954 i Mianyang i provinsen Sichuan i Folkerepublikken Kina) er en kinesisk forretningsmann, og kommunistisk politiker.
Fra 1970 til 1986 var han med i Folkets frigjøringshær. Siden 1993 har han ledet bygg- og eiendomsselskapet Dalian Wanda Group som eide Dalian FC 1993–2000. Jianlin er gift og bor i Dalian med én sønn. Han er (2012) en av Kinas rikeste.
Rubbles (EP)
Rubbles er en musikk-EP med Moddi. EP-en ble utgitt den 15. oktober 2010.
Guitar Hero (videospillserie)
Guitar Hero er en serie musikk- og rytmespill først utgitt i november 2005, hvor spillere bruker gitarformede spillkontrollere for å simulere det å spille gitar og bass i et utvalg kjente låter. I noen av spillene kan også trommesettformede kontrollere eller mikrofoner benyttes. Det første spillet i serien, Guitar Hero, ble utviklet av Harmonix og utgitt 8. november 2005 i Nord-Amerika av RedOctane. Det siste spillet i serien, Guitar Hero Live, ble utviklet av FreeStyleGames og utgitt 20. oktober 2015 i Nord-Amerika av Activision.
Melodi (Rolf Graf)
«Melodi» er en norsk sang. Melodien ble skrevet av Rolf Graf. Teksten ble skrevet av Kirsti Loftesnes og Jan Olav Loftesnes. Den var ett av bidragene til Melodi Grand Prix 1983, den norske uttagingen til Eurovision Song Contest 1983 i München i Forbundsrepublikken Tyskland.
Sangen ble framført på nynorsk av Olav Stedje. Den endte på en fjerdeplass med 83 poeng.
Tveitelva kraftverk
Tveitelva kraftverk er et vannkraftverk i Kvinnherad kommune i Vestland. Det ligger ved Nordrepollen, Maurangsfjorden.
Det er et elvekraftverk som utnytter et fall på 234 meter i Tveitelva.
Installert effekt er 3,3 MW fra en peltonturbin. Årsproduksjon er 11,2 GWh.
Actinacanthus
Actinacanthus er en slekt av krepsdyr i Epimeriidae-familien innenfor den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne, til forskjell fra de frittsvevende 8planktoniske) og storøyde Hyperiidea-artene.
Tveitelva kraftverk
Tveitelva Kraftverk AS er et heleid datterselskap av SKL Produksjon AS
Kraftverket ble bygd med en turbin på 4,2 MW. Det var planer om å overføre vann fra Reppaelva for å øke produksjonen. Men dette ble avslått, så kraftverket kjører med konsesjonsgitt effekt på 3,3 MW.
Afrikamesterskapet i basketball for kvinner
Afrikamesterskapet i basketball for kvinner ble arrangert første gang i 1966 i Guinea, og blir arrangert annenhvert år.
Mesterskapet blir arrangert av FIBA Afrika.
Kunståret 1836
Kunståret 1836 er en oversikt over hendelser, fødte og avdøde kunstnerpersonligheter i 1836.